Diari Oficial de la Generalitat Valenciana


Sumari del DOGV 4004, del 22-05-2001 (2001/4422)

ACORD de 21 de març de 2001, de la Comissió Territorial d'Urbanisme d'Alacant, relatiu a la modificació núm. 10 de les Normes Subsidiàries dels Poblets.
--------------------------------------------------------------------------------------------------------------------------------------------------------

### Dades del document

Número de DOGV
:   4004

Data del DOGV
:   22-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4422


Data del document
:   21-03-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Poblets, els
    * pla d'urbanisme

ACORD de 21 de març de 2001, de la Comissió Territorial d'Urbanisme d'Alacant, relatiu a la modificació núm. 10 de les Normes Subsidiàries dels Poblets. [2001/4422]
  
Vist l'expedient de referència i segons els següents antecedents i les consideracions:
  
Antecedents de fet
  
Primer
  
El projecte de referència es va sotmetre a informació pública durant un mes mitjançant Acord del ple de l'Ajuntament del dia 8 de maig de 2000, amb publicació de l'anunci en el Diari Oficial de la Generalitat Valenciana de 31 de maig de 2000 i en el diari Levante de 18 de maig del mateix any. Durant el pertinent període d'exposició pública, no es van presentar al·legacions. Es va aprovar provisionalment pel mateix òrgan amb data 31 de juliol de 2000 per majoria absoluta.
  
Segon
  
La documentació està integrada per memòria informativa i justificativa i plans d'informació i de projecte.
  
Tercer
  
L'objecte del present expedient és la modificació d'alineacions concretada en la supressió de la plaça de gir sítuada al final del carrer 1-E de la partida Revoltes, i s'introdueixen en les dues illes en què la plaça s'endinsava dos vials amb rotonda de gir al final.
  
Segons la memòria aportada, la tipologia és única d'habitatge unifamiliar aïllat i amb la modificació proposada aconsegueix un major aprofitament, es manté la possibilitat de prolongació del vial 1-E i els vials nous permeten el gir amb la qual cosa la funció inicial es conserva. La modificació només afecta l'accés de 8 possibles finques, i que es redistribueix l'accés viari, no redueix la superfície viària sinó que la incrementa, no incrementa la superfície edificable de domini privat sinó que la redueix, i no afecta la xarxa estructural ni té implicació en l'ordenació secundària.
  
Quart
  
Consten en l'expedient els informes següents:
  
- De la Conselleria de Sanitat, emés en sentit favorable el 2 de juny de 2000.
  
- De la Conselleria de Cultura, Educació i Ciència, emés en sentit favorable amb data 16 de gener de 2000.
  
- De l'Ajuntament de Dénia, emés en sentit favorable amb data 5 de juny de 2000.
  
Consideracions tecnicojurídiques
  
Primera
  
El procediment seguit per l'Ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (LRAU).
  
Segona
  
La documentació inicialment es podria considerar completa, a l'efecte del compliment de l'article 27 de la LRAU.
  
Tercera
  
La modificació que s'examina suposa la introducció d'alteracions en l'ordenació detallada del sòl urbà. Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà s'emmarca clarament dins de la discrecionalitat del planejament urbanístic, i, en aquests casos, l'administració gaudeix d'àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, les citades matèries són determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan d'aquestes determinacions es tracte, aquella discrecionalitat ha de ser actuada per l'Ajuntament, des de la representació que li confereix la seua legitimació democràtica.
  
La Llei 6/1994, de 15 de novembre, Reguladora de l'Activitat Urbanística, arreplega clarament aquesta línia jurisprudencial. Així l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua mateixa representativitat. Com s'indica en el preàmbul de la LRAU, aquesta llei atribueix a la política municipal gestoria de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen. Cal únicament, en supòsits com el que ens ocupa, un control autonòmic de legalitat, ja que com assenyala l'article 40.1, últim paràgraf, de la LRAU la Generalitat no podrà aprovar definitivament els plans que incórreguen en infracció d'una disposició legal estatal o autonòmica.
  
Quarta
  
D'acord amb l'anteriorment exposat, la modificació proposada implica una alteració de l'ordenació urbanística detallada, amb modificació dels vials previstos en les Normes Subsidiàries, dins del Sòl Urbà dels Poblets, sense incidència en les comeses autonòmiques enumerades en l'article 40 de la LRAU. No obstant això anterior, cal destacar que els vials de nova creació que es dimensionen amb una amplària de l'ordre dels 4 m i en fons de sac, no permeten l'adequat creuament de vehicles en dos sentits de circulació i molt menys la compatibilitat d'aquesta amb la circulació de vianants. La dimensió mínima estimada hauria de ser almenys de 9 m (3+3+1,5+1,5). El fons de sac que es dimensiona amb un diàmetre de 9 metres, és de totes totes insuficient per a permetre el gir de vehicles en condicions acceptables, per al qual es necessitaria una dimensió mínima de 15-16 m de diàmetre, per la qual cosa no pareix que es justifique la millora de la maniobrabilitat de vehicles i molt menys la compatibilitat d'aquesta amb les condicions de supressió de barreres arquitectòniques i urbanístiques i d'accessibilitat a persones amb minusvalidesa, i se significa a l'Ajuntament que no resulta totalment adequat introduir modificacions en el viari sense una altra justificació que la no incidència en l'ordenació estructural.
  
Igualment cal advertir que la successió i suma de modificacions semblants podria portar a una desarticulació de la trama viària que no garantira la correcta organització d'aquest sòl urbà, i dificultar els accessos i saturar les infraestructures existents, així com una ruptura del model previst en les Normes Subsidiàries per a aquestes zones, per la qual cosa afectaria l'ordenació estructural. Per a modificacions successives d'aquest tipus, el correcte seria delimitar l'àmbit d'un PRI, i donar una solució conjunta.
  
D'acord amb l'anteriorment exposat es considera que procedeix l'aprovació definitiva del present expedient, i se significa a l'Ajuntament que, tal com disposa l'article 54 apartat 2, D) de la LRAU i això en relació amb l'article 78 del RPCV, no resulta totalment adequat introduir modificacions en el viari sense cap altra justificació que la no incidència en l'ordenació estructural.
  
Cinquena
  
La Comissió Territorial d'Urbanisme a proposta del director general d'Urbanisme i Ordenació Territorial és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
1) Aprovar definitivament la modificació núm. 10 de les Normes Subsidiàries del municipi dels Poblets, i se significa a l'Ajuntament les observacions que s'efectuen en la consideració tecnicojurídica quarta.
  
2) Publicar íntegrament el present acord d'aprovació en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de Normes Urbanístiques.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'UN MES, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Cosa que li comunique perquè en prenga coneixement i als efectes oportuns.